तो हुआ यूँ की जब यह प्रश्न मेरे कक्षा मित्रों के आगे रखा गया तो कुछ ने अक्ल कहा और कुछ ने भैंस. अक्ल वाले वे थे जिनके माता पिता या किसी दुसरे परिचित ने उनसे पहले ही यह प्रश्न पूछ रखा था. भैंस वाले वह थे जिनका ऐसे प्रश्न से कभी कोई परिचय नहीं हुआ. या यूँ कहे उन अबोधों ने बिना अधिक सोचे समझे जैसा दीखता है वैसा ही बोल दिया. आखिर नज़रों के सामने भैंस के आगे अक्ल की क्या बिसात है!! दुर्भाग्यवस मेरा जबाब भी दूसरी श्रेणी में था.